Sv. Makrina mlađa (19. srpnja) 


(Život sv. Bazilija Velikoga, Ivan Pavković, Zagreb, 1989.) 
"Djed sv. Bazilija po ocu zvao seisto Bazilije, baka po ocu 
zvala se Makrina. Upravo ona, budući i sama svetom, bijaše 
poučena u vjeri i svetosti od velikog čudotvorca sv. Grgura 
Neocezarejskog, koji je poznavao sv. Polikarpa inače učenika 
sv. Ivana Evanđeliste. Ona je i sama živjela u vrijeme 
mučenika za Kristovu vjeruizatuistu vjeru je i sama trpjela 
dugo godina te je učinila svetim ne samo svogamužanegojei 
čitavo svoje potomstvo učinila obitelju samih svetaca i 
ugodnika Božjih. Svog jedinca sina Bazilija, a oca našeg 
Bazilija Velikog, smatrala je ova sveta majka dostojnim sebe, 
dostojnim svoje nauke. Cijeli se grad divio njegovim velikim 
kršćanskim krepostima, a Bog ih je veoma često nagrađivao 
pravim čudesima. Svom sinu našla je majka njemu sličnu 
ženu. Bijaše to sv. Emilija, koja mu je darovala devetero djece 
(zapravo desetero, stime što je jedan sin umro kao dijete), a 
od njih četvoricu svetih sinova: sv. Grgura koji bijaše biskup u 
Nissi, sv. našeg Bazilija Velikog, sv. Petra biskupa Sebaste i 
sv. Naukracija. Od kćeri pak najstariju sv. Makrinu, koja je 
nosila isto ime kao i njezina baka. Rijetko se može u 
kršćanskoj povijesti naći još druga takva obitelj koja bi se 
sastojala od samih svetih osoba: petero djece proglašeno 
Crkvom svetima; njihov otaci majka obadvoje sveti,auzto 
djed po majci također svetac ito mučenik. Najstarije dijete 
Bazilija i Emilije bijaše upravo netom spomenuta kći, bakinim 
imenom prozvana Makrina. 


[...] Dok je Bazilije putovao po Egiptu, Siriji, Palestini i 
Mezopotamiji, njegova sestra Makrina zajedno smajkom 
Emilijom bila preselila iz Cezareje u pokrajinu Pont. One su 
tamo imale svoje posjede i svoju kuću nad rijekom Amazijom. 
U toj kući su se nastanile te iz nje načinile samostan i počele 
živjeti monaškim životom. One nisu imale nikakvih pisanih 
pravila, ali su obje dobro poznavale nauku Sv. evanđelja, i to 
im je bilo dovoljno da spoznaju kako treba voditi redovnički 
život." 


